钦定古今图书集成/明伦汇编/氏族典/第404卷 > 《廖用贤尚友录》 > 楚昭辅
## 钦定古今图书集成/明伦汇编/氏族典/第404卷 > 《廖用贤尚友录》 > 楚昭辅

按《宋史楚昭辅传》，“昭辅字拱辰，宋州宋城人。宋初为
军器库使。太祖亲讨泽、潞及征淮、扬，并以昭辅为京
城巡检。开宝四年，帝以其能心计，拜左骁骑大将军，
权判三司。六年，迁枢密副使。九年，命权宣徽南院事。
太平兴国初，拜枢密使。三年，加检校太傅。从征太原，
加检校太尉。俄以足疾请告，帝亲临问。家居近一岁”，
会郊祀毕，罢为骁骑卫上将军。逾年卒，无子，录其兄
子吉为供奉官，敏为殿直。咸平三年，录弟之子谅为
借职。大中祥符八年，又录从孙鼎为右班殿直，吉至
内殿崇班。吉子随、敏子咸，并进士及第，随为太常博
士，咸屯田员外郎。